དེང་གི་དུས་སུ་བོད་ཡུལ་གྱི་གཏམ་རྒྱུད་འཆད་ལ་མཁས་ཤིང་བོད་མིའི་སྣང་བརྙན་སྐྲུན་ལ་འཇོན་པའི་རྩོམ་པ་པོ་ཨ་སྨྱོན་བཀྲ་ཤིས་དོན་གྲུབ་ལགས་ནི་སྤྱི་ལོ་ལོར་མདོ་སྨད་ཁྲི་ཀ་རྫོང་གི་ཤར་ཕྱོགས་ཀྱི་གནས་རི་ཆེན་པོ་ཨ་མྱེས་སྲིན་པོ་ཡི་འདབས་རོལ་དུ་སྐྱེས།སློབ་ཆུང་དུ་ཞུགས་རྗེས་སྔ་ཕྱིར་ཉིད་ཀྱི་ཕུ་བོ་བན་དེ་ཚེ་རིང་དང་རྒན་གསང་བདག་སྐྱབས་སོགས་དགེ་རྒན་དུ་བསྟེན་ནས་བོད་ཡིག་དང་རྒྱ་ཡིགརྩིས་རིག་བཅས་སྦྱོང་མགོ་བརྩམས།ལོར་ཕུལ་བྱུང་རྒྱུགས་འབྲས་ལ་བརྟེན་ནས་མཚོ་ལྷོ་ཁུལ་མི་རིགས་དགེ་ཐོན་སློབ་གྲྭར་ཞུགས་ཐུབ་པ་བྱུང་ལ།རིག་པའི་སྡིངས་ཀ་དེ་རུ་ཕ་ཡུལ་གཅིག་པའི་དགེ་རྒན་བསོད་ནམས་དབང་ལྡན་གྱི་འཛིན་གྲྭར་ཁེལ་ཏེ་དག་ཡིག་དང་སུམ་རྟགས།སྙན་ངག་བཅས་ཁ་ཚང་སྦྱོང་བའི་སྐལ་བ་ལྡན་པར་གྱུར།ལོར་སློབ་མཐར་ཕྱིན་མ་ཐག་སློབ་ཆེན་ལ་རྒྱུགས་སྤྲོད་པའི་གྲས་སུ་ཞུགས་པས་བདེ་བླག་ངང་ནུབ་བྱང་མི་རིགས་སློབ་གླིང་དུ་རྒྱུགས་འཕྲོད་ཅིང་།རྒན་དོར་ཞི་ཚང་སོགས་ཀྱི་ཞབས་ལ་གཏུགས་ནས་སྙན་ཚིག་རིག་པའི་ཤེས་བྱ་གནད་བསྡུས།དང་།བསླབ་བྱ་གཅེས་བསྡུས།ནང་དོན་རིག་པའི་རྨང་གཞིའི་ཤེས་བྱ།རྩོམ་འཇུགབོད་བཙན་པོའི་སྐབས་ཀྱི་ལོ་རྒྱུས།བཅས་བསླབ་བྱ་ཁག་མང་བོར་སྦྱང་བ་བྱས་པའི་དུས་མཚུངས་སུ།དུས་ཚོད་ཅུང་ཙམ་ཡོད་ཚེ་སློབ་གླིང་གི་དཔེ་མཛོད་ཁང་དུ་སོང་ནས་རྒྱལ་ཁབ་ཕྱི་ནང་གི་རྩོམ་རིག་གཞུང་ལུགས་དང་རྩོམ་རིག་བརྩམས་ཆོས་གང་ལེགས་ལ་ལྟོགས་པའི་ཟས་དང་སྐོམ་པའི་ཆུ་འདོད་པ་ལྟར་ལྟ་ཀློག་དང་སློབ་སྦྱོང་མི་དམན་པ་མཛད།ལོ་ནས་མགོ་བརྩམས་ཏེ་ཚོད་ལྟའི་ཚུལ་དུ་སྙན་ངག་ཀ་རྩོམ་ཁྲུས་ཀྱི་རྫིང་བུ།དང་།རི་བོང་།ཁྲི་ཀའི་དྲུག་པའི་ལྷ་རྩེད།སྒྲུང་གཏམ་གཡུལ་བཅག་པའི་གཏམ་རྒྱུད།སོགས་བྲིས་པ་སྔ་གཞུག་ཏུ་སྦྲང་ཆར།དུས་དེབ་སྟེང་བཀོད་པ་བརྒྱུད་ནས་གསར་རྩོམ་གྱི་ལམ་དུ་དངོས་སུ་ཞུགས།